Søndag aften gjorde politiet i Aabenraa et uhyggeligt fund i en fryser

Ved du noget? Send os dit tip på 1224@eb.dk eller SMS 1224 (alm. takst)

Siden søndag aften har der været stor mystik om politiets aktiviteter på en adresse i Aabenraa.

Mandag formiddag oplyser Syd- og Sønderjyllands Politi så i en pressemeddelelse, hvad der er sket.

- Politiet har søndag aften fundet ligene af en en 27-årig syrisk kvinde og hendes to døtre, på henholdsvis syv og ni år, dræbt i en lejlighed i Aabenraa, skriver Syd- og Sønderjyllands Politi i meddelelsen.

Sagen efterforskes som drab, og børnenes far er nu eftersøgt at politiet.

- Vi vi naturligvis gerne tale med ham for at høre, hvad det er sket, siger efterforskningsleder Bent Thuesen til Ekstra Bladet.

Syd- og Sønderjyllands Politi fik søndag en henvendelse fra et familiemedlem, der i nogle dage ikke har kunnet få kontakt til kvinden, som boede på Reberbanen 2 i Aabenraa.

Familien kom til Danmark i sommeren 2015 og havde status som flygtninge.

Ifølge efterforskningsleder, Bent Thuesen, er der ikke umiddelbart klarhed over, hvornår manden sidst er set. Kvinden og de to piger er blevet set i live onsdag eller torsdag i sidste uge. Nøjagtigt hvornår drabene er sket, vides endnu ikke.

Det også uklart, hvordan de tre er blevet slået ihjel.

Stor aktion

Søndag aften henvendte flere borgere sig til Ekstra Bladet, fordi de havde bemærket store politi- og redningsopbud på stedet.

Men politiet lukkede fuldstændig ned for informationer om deres aktiviteter, og derfor opstod der mystik om, hvad der var sket.

Ekstra Bladet har tidligere været i kontakt med flere øjenvidner på stedet, der fortalte, at de første redningskøretøjer ankom søndag ved 20-tiden.

Hvis du har set eller hørt noget, kan du kontakte Syd- og Sønderjyllands Politi på telefonnummer 114.

Ved du noget? Send os dit tip på 1224@eb.dk eller SMS 1224 (alm. takst)